শ্রীকান্ত (চলচ্চিত্র)
শ্রীকান্ত দৃষ্টিহীন শিল্পপতি এবং বোল্লান্ট ইন্ডাস্ট্রিজের প্রতিষ্ঠাতা শ্রীকান্ত বোল্লার জীবনের অবলম্বনে নির্মিত ২০২৪ সালের ভারতীয় হিন্দি ভাষার জীবনীসংক্রান্ত চলচ্চিত্র। তুষার হিরানন্দানি পরিচালিত ছবিটিতে নাম ভূমিকায় অভিনয় করেছেন রাজকুমার রাও এবং সহ-অভিনয়শিল্পীদের মধ্যে রয়েছেন জ্যোতিকা, আলায়া ফার্নিচারওয়ালা এবং শরদ কেলকার। ২০২২ সালের নভেম্বর থেকে ২০২৩ সালের জানুয়ারি পর্যন্ত ভারত ও যুক্তরাষ্ট্রের বিভিন্ন স্থানে দুই মাসের মধ্যে ছবিটির শুটিং হয়েছে। চলচ্চিত্রটি ২০২৪ সালের ১০ মে অক্ষয় তৃতীয়া উপলক্ষে প্রেক্ষাগৃহে মুক্তি পায় এবং একটি পরিমিত বাণিজ্যিক সাফল্য হিসাবে আত্মপ্রকাশ করে।